Ժան-Բատիստ Պերոնո

**Ժան-Բատիստ Պերոնո** (երբեմն **Պերոնո**,  կամ *Perroneau*, ), ֆրանսիացի փորագրիչ և նկարիչ։ Նա և ԴԵ Լատուրը հետ համարվում են ֆրանսիական պաստելային դիմապատկերի խոշորագույն վարպետներից մեկը։

## Կենսագրություն
Ապագա նկարիչը ծնվել է 1715 թվականին Փարիզում, բուրժուա Հենրի Պերոնոյի և Մարի-Ժենեվիեվ Ֆրեմոնի ընտանիքում։

1752 թվականի նոյեմբերին Պերոնոն ամուսնացավ Լուիզա-Շառլոտ Օբերի՝ մանրանկարիչ Լուի-Ֆրանսուա Օբերի դստեր հետ։ Ամուսինները ունեցան երկու որդի։

Ընդհանուր առմամբ նկարչի կյանքը բաժանվել է երկու փուլի՝ մինչև հարսանիքը նա ապրել է Փարիզում, հարսանիքից հետո տեղափոխվել և ճամփորդել է մինչև կյանքի վերջը։ Նա ճամփորդել է Ֆրանսիայում, եղել է Իտալիայում, Անգլիայում, Գերմանիայում, Լեհաստանում։ 1781 թվականին նկարիչը մեկնել է Սանկտ-Պետերբուրգ, նրա այնտեղ գտնվելու մասին հավաստիացրել է նաև Սանկտ-Պետերբուրգյան տեղեկագրեր թերթի դեկտեմբերի 10-ի հոդվածը։ Նա մահացել է 1783 թվականին Ամստերդամում։

## Ստեղծագործություն
Նա նկարել սովորել է Շառլ-Ժոզեֆ Նատուարի մոտ։  Հետո փորագրիչ դառնալու մտադրությամբ գնացել է Կար Լորանի մոտ, սակայն շուտով թողեց փորագրությունը և սկսեց պաստելներ ստեղծել։ Դրանում նա շատ արագ հաջողություններ ունեցավ։

1746 թվականին Պերենոն անցավ Կերպարվեստի թագավորական ակադեմիայի առաջին փուլի ցուցադրությունը։ Հաջորդ փուլում նկարիչները պետք է նկարեին ակադեմիայի տնօրենի հանձնարարած թեմայով նկարներ։ Պերոնոյին հանձնարարվեց յուղաներկով նկարել քանդակագործ Ադամ Մեծի և նկարիչ Ժան-Բատիստ Ուդրիի դիմանկարները։ 1753 թվականի հուլիսի 28-ին, այս աշխատանքների ցուցադրությունից հետո, Պերոնոյին շնորհվեց ակադեմիկոսի կոչում։

Մեզ հասած առաջին պաստելային դիմանկարը թվագրվում է 1743 թվականի օգոստոսին, դա «Աղջիկը կատվի հետ դիմանկարն» է, որը պահվում է Լոնդոնի ազգային պատկերասրահում։

Նկարչի մի քանի տասնյակ դիմանկարներ պահվում են Եվրոպայի և Ամերիկայի թանգարաններում և մասնավոր հավաքածուներում։ Ամենախոշոր հավաքածուն ներկայացված է Լուվրում և Օռլեանի գեղարվեստի թանգարանում։ Ռուսաստանում Պերոնոյի վրձնին պատկանող երեք նկար պահվում է Էրմիտաժում, որոնց թվում է «Գրքով տղայի դիմանկարը», որտեղ հավանաբար պատկերված է նկարչի փոքր եղբայրը։

## Պատկերասրահ

Պատկեր:Perronneau Madame de Sorquainville.jpg|Տիկին դե Սորկենվիլի դիմանկարը, 1749, Լուվր
Պատկեր:Portrait of Jacques Cazotte.jpg|Ժակ Կազոտի դիմանկարը, 1760, Լոնդոնի ազգային պատկերասրահ
Պատկեր:Jean-Baptiste Perronneau - Monsieur Tassin de La Renardière - WGA17223.jpg|տասենա դե լա Ռենադերի դիմանկարը, 1765, Լուվր
Պատկեր:Jean-Georges Noverre.jpg|Ժան-Ժորժ Նովերի դիմանկարը, Լուվր
Պատկեր:Jean Baptiste Perronneau (French, Paris 1715-1783 Amsterdam), Olivier Journu (1724-1764), 1756. Pastel on blue-gray laid paper, MMA.jpg|Օլիվիե Ժուրնի դիմանկարը, 1756, Մետրոպոլիտեն թանգարան
Պատկեր:Jean-Baptiste Perronneau - J-B. Oudry.jpg|ՈՒդրիի դիմանկարը, 1753
Պատկեր:Portrait of unknown man by Perronneau.jpg|Ժան Բատիստ Պերոնոյի ինքնադիմանկարը, Տուրի գեղարվեստի թանգարան
Պատկեր:CARS (Laurent) par C. Perronneau (Louvre).jpg|Կար Լորան (1745), Փարիզ, Լուվր
Պատկեր:Attributed to Jean-Baptiste Perronneau - A Girl with a Kitten - 1743.png|Աղջիկը կատվի հետ դիմանկարը, Լոնդոն, Ազգային պատկերասրահ
Պատկեր:Jean-Baptiste Perronneau - Portrait of a Boy with a Book - WGA17219.jpg|Գրքով տղայի դիմանկարը, Սանկտ-Պետերբուրգ, Էրմիտաժ 


## Ծանոթագրություններ

## Գրականություն
* 
* 

Կատեգորիա:18-րդ դարի ֆրանսիացի նկարիչներ
Կատեգորիա:Ֆրանսիացի նկարիչներ
Կատեգորիա:Ֆրանսիացի փորագրիչներ
Կատեգորիա:Ֆրանսիացի դիմանկարիչներ
Կատեգորիա:Ֆրանսիացի գրաֆիկներ